**МАНДАТ 2023 – 2027 г.**

**РЕШЕНИЯ НА ОБЩС-ДОЛНИ ЧИФЛИК ОТ 28.12.2023 г.**

**РЕШЕНИЕ № 42**

1. На основание чл. 21, ал. 2 във връзка с чл. 21, ал. 1, т. 6 от Закона за местното самоуправление и местната администрация изменя Решение № 1135 от 28.09.2023 г. на Общинския съвет – Долни чифлик за уточнен план на бюджета на община Долни чифлик за 2023 година, както следва:

|  |
| --- |
| 1. Актуализира разчета за капиталовите разходи за 2023 година,   съгласно приложение № 1. |

1. В Приложение №2 към Решение №1135 от 28.09.2023 г. добавя:
   1. в дейност 1/239 „Други дейности по вътрешната сигурност“ увеличава §§5204 „Придобиване на транспортно средство“ с 30 000 и намалява §§1030 „Текущ ремонт“ с 18 157 и §§1020 „Разходи за външни услуги“ с 11 843;
   2. в дейност 1/311 „Детски градини“ (ДГ с. Старо Оряхово) намалява §§1030 “Текущ ремонт“ с 820 и §§5205 „Придобиване на стопански инвентар“ с 4 100, увеличава §§5203 „Придобиване на друго оборудване, машини и съоръжения “ с 4 920;
   3. в дейност 2/701 „Почивно дело“ намалява §§5206 „Изграждане на инфраструктурни обекти“ с 500 и увеличава §§1030 „текущ ремонт“ с 500;

**РЕШЕНИЕ № 43**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, чл. 82, ал. 1 от Закона за публичните финанси и чл. 8 от Закона за нормативните актове приема Наредба за изменение и допълнение на Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на община Долни чифлик, както следва:

§ 1. В чл. 1, ал. 2, т. 1 думите "сборния бюджет" се заменят с думата "бюджета".

§ 2. В чл. 2 алинея 2 се изменя така: "(2) Общинският бюджет: 1. е годишен финансов план, който се съставя, приема, променя, изпълнява и отчита съгласно Закона за публичните финанси;.2. включва всички постъпления и плащания за дейността на общината за съответната бюджетна година с изключение на постъпленията и плащанията, за които се прилагат сметки за средства от Европейския съюз, и на операциите с чужди средства, за които са обособени сметки за чужди средства съгласно изискванията на Закона за публичните финанси."

§ 3. В чл. 8, ал. 1 точка 1 става: "1. приходите от местни данъци, такси, услуги и права, предоставяни от общината, глоби и имуществени санкции, лихви и неустойки, други постъпления, помощи и дарения;".

§ 4. В чл. 9., ал. 1, точка 7 след думите "социалната и техническата инфраструктура" се добавят думите "и за погасяване на временни безлихвени заеми, отпуснати по реда на чл. 130ж, ал. 1 от Закона за публичните финанси";

§ 5. Точка 1 в чл. 17, ал. 1 се изменя така: "1. одобрената от Министерския съвет средносрочна бюджетна прогноза, включително размера на основните бюджетни взаимоотношения на бюджета на общината с централния бюджет, както и одобрената бюджетна прогноза по чл. 16, ал. 3;

§ 6. В точка 2 в чл. 17, ал. 1 думата "по" се заменя с думата "на".

§ 7. В чл. 17., ал. 3 след думите "от общинския съвет" се добавят запетая и думите "съгласно Приложение № 1а".

§ 8. Към чл. 17, ал. 3 се добавя Приложение № 1а:

„Приложение № 1а към чл. 17, ал. 3

Ред за публично обсъждане от местната общност на проекта на бюджет на община Долни чифлик

1. В срок до 20 работни дни от обнародването на закона за държавния бюджет за съответната година кметът на общината представя проекта на бюджет за публично обсъждане от местната общност, като оповестява датата на обсъждането най-малко 7 дни предварително на интернет страницата на общината и в местните средства за масово осведомяване. Обявата съдържа датата, часа, мястото и дневния ред на обсъждането.
2. Кметът на общината организира изготвянето на документ, съдържащ информация по основните показатели на проекта, в достъпен за гражданите формат и вид, който се публикува заедно с обявата на официалния сайт на общината и се представя при обсъждането.
3. Кметът на общината отправя покани за участие в обсъждането до представители на местната общност.
4. Писмени становища и предложения по проекта на бюджета могат да се предоставят в деловодството на Общински съвет – Долни чифлик не по-късно от два дни преди провеждане на публичното обсъждане.
5. За постъпилите предварително и по време на обсъждането предложения се съставя протокол, който се внася в общинския съвет заедно с окончателния проект на бюджета.“

§ 9. Приложение 1 към чл. 27, ал. 8 се допълва с нова точка 10: "10. Не се допуска увеличение на наличните по бюджета на общината към края на годината просрочени задължения спрямо отчетените към края на предходната година, ако наличните към края на предходната година просрочени задължения надвишават 5 на сто от отчетените разходи."

§ 10. Ал. 1 в чл. 31 се изменя така: "(1) Постъпилите по бюджета на общината средства от трансфери, които не са усвоени към края на текущата бюджетна година, може да се разходват за същата цел през следващата бюджетна година, като при остатък той се възстановява в държавния бюджет в срок един месец от приключването на разплащанията, но не по-късно от 20 декември."

§ 11. Ал. 2 в чл. 31 се изменя така: "(2) Постъпилите по бюджета на общината средства от трансфери за обща субсидия за финансиране на делегираните от държавата дейности, местни дейности – обща изравнителна субсидия и за зимно поддържане и снегопочистване на общински пътища и целева субсидия за капиталови разходи не се възстановяват и може да се разходват за същите цели и през следващите бюджетни години."

§ 12. В чл. 33, ал. 2 накрая се добавя изречението: "Същата информация се публикува и на официалния сайт на общината за осведомяване на местната общност."

§ 13. НБПОБ се допълва с нов раздел: "Раздел VІа. Общината във финансово затруднение. Чл. 34а. Ако общината изпадне във финансово затруднение по смисъла на ЗПФ, се прилагат разпоредбите на Глава осма „а“ „Общини с финансови затруднения“ от ЗПФ.“

§ 14. В чл. 35., ал. 2 след думите "от общинския съвет" се добавят запетая и думите "съгласно Приложение № 2".

§ 15. Към чл. 35, ал. 2 се добавя Приложение № 2:

„Приложение № 2 към чл. 35, ал. 2

Ред за публично обсъждане от местната общност на годишния отчет за изпълнението на бюджета на община Долни чифлик по показателите, по които е приет

1. Председателят на общинския съвет организира публично обсъждане на отчета за изпълнение на бюджета от местната общност, като оповестява датата на обсъждане най-малко 7 дни предварително на официалния сайт на общината и в местните средства за масово осведомяване. Обявата съдържа датата, часа, мястото и дневния ред на обсъждането.
2. Кметът на общината организира изготвянето на документ, съдържащ информация по основните показатели на отчета, в достъпен за гражданите формат и вид, който се публикува заедно с обявата на официалния сайт на общината и се представя при обсъждането.
3. Председателят на общинския съвет отправя покани за участие в обсъждането до представители на местната общност.
4. Писмени становища по годишния отчет за изпълнение и приключване на бюджета могат да се предоставят в деловодството на Общински съвет – Долни чифлик не по-късно от два дни преди провеждане на публичното обсъждане.
5. За постъпилите становища, както и за изразените мнения по време на публичното обсъждане се съставя протокол, който се разглежда от съответните постоянни комисии на общинския съвет и самия общински съвет заедно с отчета.“

§ 16. Точка 8 в Приложение № 1 към чл. 27, ал. 8 се изменя така: "Наличните към края на годината поети ангажименти за разходи не могат да надвишават 50 на сто от средногодишния размер на отчетените разходи за последните четири години; ограничението не се прилага за ангажименти за разходи, финансирани за сметка на помощи и дарения."

§ 17. Приложение 1 към чл. 27, ал. 8 се допълва с нова точка 10: "10. Не се допуска увеличение на наличните по бюджета на общината към края на годината просрочени задължения спрямо отчетените към края на предходната година, ако наличните към края на предходната година просрочени задължения надвишават 5 на сто от отчетените разходи."

§ 18 В чл. 35, ал. 3 думите “31 декември“ се заменят с „30 септември“

**ЗАКЛЮЧИТЕЛНА РАЗПОРЕДБА**

§ 19. Наредбата влиза в сила три дни след публикуването й на интернет страницата на община Долни чифлик.

**РЕШЕНИЕ № 44**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, чл. 1, ал. 2 от Закона за местните данъци и такси и чл. 8 от Закона за нормативните актове приема Наредба за изменение и допълнение на Наредба за определяне размера на местните данъци на територията на община Долни чифлик, както следва:

§ 1. В чл. 5, ал. 1 след думите „устройство на територията“ се добавят думите „и след промяна на предназначението на земята, когато това се изисква по реда на специален закон.“

§ 2. Чл. 5 се допълва с нови алинеи 2, 3 и 4:

„(2) Не се облагат с данък поземлените имоти, заети от улици, пътища от републиканската и общинската пътни мрежи и железопътната мрежа, до ограничителните строителни линии. Не се облагат с данък и поземлените имоти, заети от водни обекти, държавна и общинска собственост.

(3) Не се облагат с данък земеделските земи и горите, с изключение на застроените земи - за действително застроената площ и прилежащия й терен.

(4) Не се облагат с данък недвижимите имоти с данъчна оценка до 1680 лв. включително."

§ 3. В чл. 6, ал. 2 след думите "този имот" се добавят думите "или съответната част от него."

§ 4. Чл. 6, ал. 4 се допълва с второ изречение: "При концесия за добив данъчно задължено лице е собственикът, с изключение на случаите, при които в полза на концесионера е учредено вещно право на ползване върху поземления имот или съответната част от него."

§ 5. Добавя се нов чл. 7а: "Чл. 7а. Данъкът се определя върху данъчната оценка на недвижимите имоти по чл. 10, ал. 1 към 1 януари на годината, за която се дължи, и се съобщава на лицата до 1 март на същата година."

§ 6. Ал. 4 в чл. 16 се изменя и допълва така: "(4) Алинея 1 не се прилага за моторни превозни средства:

1. придобити преди първоначалната им регистрация за движение в страната;

2. за които приобретателят е в чужбина и за които няма последваща регистрация за движение в страната;

3. с прекратена регистрация на основание тотална щета и за които няма последваща регистрация за движение от нов приобретател в страната."

§ 7. Чл. 26 се изменя така: "Чл. 58. (1) Освобождават се от данък превозните средства на:

1. държавните и общинските органи и организации на бюджетна издръжка, които са със специален режим на движение, линейки и пожарни на други лица, както и на Държавна агенция "Технически операции" за изпълнение на дейностите, определени със закон;

2. дипломатическите представителства и консулства при условията на взаимност;

3. Българският Червен кръст, когато се използват за целите на организацията;

4. лекият автомобил - собственост на лице с намалена работоспособност от 50 до 100 на сто, с обем на двигателя до 2000 куб. см и с мощност до 117,64 kW.

(2) Освобождават се от данък електрическите автомобили, мотоциклети и мотопеди, както и електрическите превозни средства категории L5е, L6е и L7е, определени в чл. 4 от Регламент (ЕС) № 168/2013.

(3) При прехвърляне на собствеността на превозното средство новият собственик не заплаща данъка, ако предишният собственик го е платил за времето до края на календарната година.

(4) За превозните средства, на които е прекратена регистрацията, данък не се дължи от месеца, следващ месеца на прекратяване на регистрацията за движение. В случаите на обявено за издирване превозно средство регистрацията се прекратява след подадено писмено заявление от собственика в съответното звено "Пътна полиция" по месторегистрация на превозното средство. За излезлите от употреба моторни превозни средства, за които в нормативен акт е предвидено задължение за предаване за разкомплектуване, данък не се дължи след прекратяване на регистрацията им за движение.

(5) Алинея 4 не се прилага и данъкът се дължи за превозни средства, чиято регистрация е служебно прекратена по реда на чл. 143, ал. 10 от Закона за движението по пътищата, и за превозните средства със служебно прекратена регистрация поради това, че са с табели с регистрационен номер, които не отговарят на изискванията на българските държавни стандарти – БДС 15980 и БДС ISO 7591.

**ЗАКЛЮЧИТЕЛНА РАЗПОРЕДБА**

§ 8. Наредбата влиза в сила три дни след публикуването й на интернет страницата на община Долни чифлик.

**РЕШЕНИЕ № 45**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, чл.133, ал. 4 от Закона за физическото възпитание и спорта и чл. 8 от Закона за нормативните актове приема Наредба за изменение на Наредба за условията, реда и критериите за финансиране на спортните клубове в община Долни чифлик, както следва:

**§1.** В чл. 14 т. 5 се отменя.

**§2.** Вприложение №1 към чл. 14 т. 4 се отменя.

**ЗАКЛЮЧИТЕЛНА РАЗПОРЕДБА**

**§ 3** Наредбата за изменение на Наредба за условията, реда и критериите за финансиране на спортните клубове в община Долни чифлик влиза в сила три дни след публикуването й на интернет страницата на община Долни чифлик.

**РЕШЕНИЕ № 46**

На основание чл. 21, ал. 2 във връзка чл. 21, ал. 1, т. 23 от Закона за местното самоуправление и местната администрация, гл. VІ от Закона за общинската собственост и чл. 8 от Закона за нормативните актове приема Наредба за изменение и допълнение на Наредба за създаване, управление и контрол на общинските предприятия в община Долни чифлик, както следва:

§ 1. Чл. 18 се изменя така: "Чл. 18. Директорът на общинското предприятие е второстепенен разпоредител с бюджет."

§ 2. Чл. 16 се изменя, като се заменят думите "общинските бюджети" с думите "публичните финанси".

**ЗАКЛЮЧИТЕЛНА РАЗПОРЕДБА**

§ 3. Наредбата влиза в сила три дни след публикуването й на интернет страницата на община Долни чифлик.

**РЕШЕНИЕ № 47**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, чл. 51а, ал. 4 и чл. 54а от Закона за общинската собственост, чл. 3 от Закона за публичните предприятия и чл. 8 от Закона за нормативните актове приема Наредба за условията и реда за упражняване на правата на собственост на община Долни чифлик в търговски дружества с общинско участие в капитала и за участието на общината в граждански дружества и за сключване на договори за съвместна дейност, съгласно Приложение № 2 към докладната записка.

**РЕШЕНИЕ № 48**

На основание чл. 21, ал. 2 във връзка с чл. 21. ал. 1, т. 23 , чл. 59 и чл. 61 от Закона за местното самоуправление, във връзка с кандидатстване по процедура BG16FFPR003-2.001 „Концепции за интегрирани териториални инвестиции (ИТИ)“ с концепция за интегрирани териториални инвестиции с наименование: „Морски региони в растеж“

1. Дава съгласие община Долни чифлик да участва като партньор по проектно предложение: „Морски региони в растеж“, по процедура BG16FFPR003-2.001 „Концепции за интегрирани териториални инвестиции (ИТИ)“
2. Одобрява текста на Партньорско споразумение съгласно приложения проект и дава съгласие кметът на Община Долни чифлик да го подпише.
3. Възлага на кмета на община Долни чифлик да изготви необходимите документи в съответствие с изискванията за кандидатстване и да кандидатства с горепосоченото проектно предложение.

**РЕШЕНИЕ № 49**

1.На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация приема Методика за предоставяне на услуги по проект BG05SFPR002-2.003-0090-C01 „Бъдеще за децата в община Долни чифлик“, който се осъществява чрез процедура за предоставяне на безвъзмездна финансова помощ BG05SFPR002-2.003 „Бъдеще за децата“ по Програма „Развитие на човешките ресурси” 2021-2027.

**РЕШЕНИЕ № 50**

2.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация дава съгласие за предоставяне на нуждите на проект BG05SFPR002-2.003-0090-C01 „Бъдеще за децата в община Долни чифлик“, който се осъществява чрез процедура за предоставяне на безвъзмездна финансова помощ BG05SFPR002-2.003 „Бъдеще за децата“ по Програма „Развитие на човешките ресурси” 2021-2027 на 7 броя помещения, находящи се в Сграда с идентификатор № 21912.501.1780.1 с предназначение „Друг вид обществена сграда“ в поземлен имот с идентификатор № 21912.501.1780 по кадастралната карта на гр. Долни чифлик (номер на имота по регулационния план кв. 13, УПИ IV-КСУ), административен адрес: гр. Долни чифлик, ул. „Бузлуджа“ № 21 с АОС № 2123/17.03.2023 год, собственост на община Долни чифлик за срока на изпълнение на проекта - 23 месеца, считано от 01.01.2024 г. до 01.12.2025 г.

**РЕШЕНИЕ № 51**

3.На основание чл. 21, ал. 2 във връзка с чл. 21, ал. 1, т. 7 от Закона за местното самоуправление и местната администрация, чл. 8 , ал. 6 от Закона за местните данъци и такси и чл. 7 от Наредба за определянето и администрирането на местните такси и цени на услуги на територията на община Долни чифлик дава съгласие финансираните услуги по проект BG05SFPR002-2.003-0090-C01 „Бъдеще за децата в община Долни чифлик“, който се осъществява чрез процедура за предоставяне на безвъзмездна финансова помощ BG05SFPR002-2.003 „Бъдеще за децата“ по Програма „Развитие на човешките ресурси” 2021-2027 да се ползват от потребителите без заплащане на такса за периода на предоставянето на услугите - 22 месеца, считано от 01.02.2024 г. до 01.12.2025 г.

**РЕШЕНИЕ № 52**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация и чл. 24а, ал. 11 и ал. 12 от Закона за автомобилните превози актуализира минималните и максималните цени за таксиметров превоз на пътници за един километър пробег по съответната тарифа, валидни за територията на община Долни чифлик, както следва:

1. Минимални цени за един километър пробег:

* Дневна тарифа за един километър пробег – 0.60 лв. (шестдесет стотинки);
* Нощна тарифа за един километър пробег – 0.70 лв. (седемдесет стотинки).

1. Максимални цени за един километър пробег:

* Дневна тарифа за един километър пробег – 1.20 лв. (един лев и двадесет стотинки);
* Нощна тарифа за един километър пробег – 1.40 лв. (един лев и четиридесет стотинки).

**РЕШЕНИЕ № 53**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, чл. 40, ал. 2, т. 2 и чл. 132, ал. 2 от Закона за концесиите, одобрява годишен отчет за изпълнение на концесионните договори за 2022 г., съгласно Приложение № 1 към докладната записка.

**РЕШЕНИЕ № 54**

На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост, чл. 45, ал. 1, т. 1 и чл. 46, ал. 1 и ал. 3 от Наредбата за реда за придобиване, управление и разпореждане с общинско имущество в община Долни чифлик, дава съгласие за продажба, чрез публичен търг с явно наддаване, одобрява пазарна оценка в размер на 7 150.00 ( седем хиляди сто и петдесет) лева без ДДС и я определя за начална тръжна продажна цена на поземлен имот с идентификатор № 10611.61.745 с начин на трайно ползване „Ниско застрояване (до 10м)“, с площ 626 кв. м, (с номер по регулационен план УПИ I-137 в кв. 119) по кадастралната карта на урбанизираната територия на с. Венелин, община Долни чифлик, област Варна, съгласно АЧОС № 1820 от 03.06.2019 г., при граници на целия имот: поземлени имоти с идентификатори: 10611.61.747; 10611.61.674; 10611.61.746; 10611.61.1; 10611.61.750;

**РЕШЕНИЕ № 55**

1.На основание чл. 21, ал. 2 във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост допълва Годишната програма за управление и разпореждане с имоти – общинска собственост в община Долни чифлик за 2023 г. като в раздел 3.4.4. Имоти – частна общинска собственост от ОПФ (извън тези по т. 3.4.1, 3.4.2 и 3.4.3) за отдаване под наем с търг или конкурс до 10 години, в точка 3.4.4.6 Имоти в землище на гр. Долни чифлик ЕКАТТЕ 21912, добавя нови подточки № 10 поземлен имот с идентификатор № 21912.15.31 с площ 787 (седемстотин осемдесет и седем) кв.м, представляващ „Лозе“, категория VI (шеста), находящ се в местност „Новите ниви“ по кадастралната карта и кадастралните регистри на землището на гр. Долни чифлик, област Варна, съгласно АЧОС № 1985 от 13.01.2022 г. и № 11 поземлен имот с идентификатор № 21912.15.32 с площ 393 (триста деветдесет и три) кв.м, представляващ „Лозе“, категория VI (шеста), находящ се в местност „Новите ниви“ по кадастралната карта и кадастралните регистри на землището на гр. Долни чифлик, област Варна, съгласно АЧОС № 1985 от 13.01.2022 г.

**РЕШЕНИЕ № 56**

2.На основание чл. 21, ал. 2 във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост изменя Годишната програма за управление и разпореждане с имоти – общинска собственост в община Долни чифлик за 2023 г. като в раздел 3.4.3. Маломерни имоти от ОПФ за отдаване под наем за една година без търг или конкурс в точка 3.4.3.6 Маломерни имоти ОПФ в землище на гр. Долни чифлик ЕКАТТЕ 21912, заличава подточки № 19 и № 23 и ги добавя като нови подточки № 8 Поземлен имот с идентификатор № 21912.15.18 с площ 433 (четиристотин тридесет и три) кв.м, представляващ „Лозе“, категория VI (шеста), находящ се в местност „Новите ниви“ по кадастралната карта и кадастралните регистри на землището на гр. Долни чифлик, област Варна, съгласно АЧОС № 2186 от 23.11.2023 г. и № 9 Поземлен имот с идентификатор № 21912.15.30 с площ 403 (четиристотин и три) кв.м, представляващ „Лозе“, категория V (пета), находящ се в местност „Новите ниви“ по кадастралната карта и кадастралните регистри на землището на гр. Долни чифлик, област Варна, съгласно АЧОС № 2189 от 07.12.2023 г., в раздел 3.4.4. Имоти – частна общинска собственост от ОПФ (извън тези по т. 3.4.1, 3.4.2 и 3.4.3) за отдаване под наем с търг или конкурс до 10 години, в точка 3.4.4.6 Имоти в землище на гр. Долн чифлик ЕКАТТЕ 21912;

**РЕШЕНИЕ № 57**

3.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 24а, ал.5 от Закона за собствеността и ползването на земеделските земи и чл. 27 ал. 1 и ал. 2 от Наредбата за реда за придобиване, управление и разпореждане с общинско имущество в община Долни чифлик дава съгласие да бъде проведен публичен търг с явно наддаване за отдаване под наем за срок от 10 (десет) години на поземлен имот с идентификатор № 21912.15.18 с площ 433 (четиристотин тридесет и три) кв.м, представляващ „Лозе“, категория VI (шеста), находящ се в местност „Новите ниви“ по кадастралната карта и кадастралните регистри на землището на гр. Долни чифлик, област Варна, съгласно АЧОС № 2186 от 23.11.2023 г. при граници на целия имот: поземлени имоти с идентификатори № 21912.15.19; 21912.15.20; 21912.15.643; 21912.15.23; 21912.15.17 и определя начална тръжна годишна наемна цена в размер на 92.00 (деветдесет и два) лева без ДДС.

**РЕШЕНИЕ № 58**

4.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 24а, ал.5 от Закона за собствеността и ползването на земеделските земи и чл. 27 ал. 1 и ал. 2 от Наредбата за реда за придобиване, управление и разпореждане с общинско имущество в община Долни чифлик дава съгласие да бъде проведен публичен търг с явно наддаване за отдаване под наем за срок от 10 (десет) години на поземлен имот с идентификатор № 21912.15.30 с площ 403 (четиристотин и три) кв.м, представляващ „Лозе“, категория V (пета), находящ се в местност „Новите ниви“ по кадастралната карта и кадастралните регистри на землището на гр. Долни чифлик, област Варна, съгласно АЧОС № 2189 от 07.12.2023 г., при граници на целия имот: поземлени имоти с идентификатори № 21912.15.19; 21912.15.20; 21912.15.643; 21912.15.23; 21912.15.17 и определя начална тръжна годишна наемна цена в размер на 105.00 (сто и пет) лева без ДДС.

**РЕШЕНИЕ № 59**

5.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 24а, ал.5 от Закона за собствеността и ползването на земеделските земи и чл. 27 ал. 1 и ал. 2 от Наредбата за реда за придобиване, управление и разпореждане с общинско имущество в община Долни чифлик дава съгласие да бъде проведен публичен търг с явно наддаване за отдаване под наем за срок от 10 (десет) години на поземлен имот с идентификатор № 21912.15.31 с площ 787 (седемстотин осемдесет и седем) кв.м, представляващ „Лозе“, категория VI (шеста), находящ се в местност „Новите ниви“ по кадастралната карта и кадастралните регистри на землището на гр. Долни чифлик, област Варна, съгласно АЧОС № 1985 от 13.01.2022 г. при граници на целия имот: поземлени имоти с идентификатори № 21912.15.29; 21912.15.32; 21912.15.48; 21912.15.643 и определя начална тръжна годишна наемна цена в размер на 99.00 (деветдесет и девет) лева без ДДС.

**РЕШЕНИЕ № 60**

6.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 24а, ал.5 от Закона за собствеността и ползването на земеделските земи и чл. 27 ал. 1 и ал. 2 от Наредбата за реда за придобиване, управление и разпореждане с общинско имущество в община Долни чифлик дава съгласие да бъде проведен публичен търг с явно наддаване за отдаване под наем за срок от 10 (десет) години на поземлен имот с идентификатор № 21912.15.32 с площ 393 (триста деветдесет и три) кв.м, представляващ „Лозе“, категория VI (шеста), находящ се в местност „Новите ниви“ по кадастралната карта и кадастралните регистри на землището на гр. Долни чифлик, област Варна, съгласно АЧОС № 1985 от 13.01.2022 г. при граници на целия имот: поземлени имоти с идентификатори № 21912.15.33; 21912.15.48; 21912.15.31; 21912.15.29 и определя начална тръжна годишна наемна цена в размер на 91.00 (деветдесет и един) лева без ДДС.

**РЕШЕНИЕ № 61**

На основание чл. 21, ал. 2 и във връзка с чл. 21, ал. 1, т. 11 от Закона за местното самоуправление и местната администрация, чл. 124а, ал. 1 и ал. 7, чл. 124б, ал. 1 от Закона за устройство на територията:

1. Дава разрешение за изработване на ПУП-ПЗ на ПИ с идентификатор 68998.95.17 по кадастралната карта на с. Старо Оряхово, община Долни чифлик за „производствено и складови дейности“, съгласно представената скица-предложение (приложение 4 към докладната записка).
2. Одобрява представеното задание (приложение 2 към докладната записка).

**РЕШЕНИЕ № 62**

На основание чл.21, ал.2 във връзка с чл. 21, ал. 1, т. 23 от ЗМСМА, чл. 22, ал. 1 от Закона за регионалното развитие и чл. 45, ал. 3 от Правилника за прилагане на Закона за регионалното развитие, общинският съвет

РЕШИ:

Определя **Асен Димитров Асенов**- общински съветник за представител на Общински съвет - Долни чифлик в Областния съвет за развитие на област Варна.

**РЕШЕНИЕ № 63**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Румен Ангелов Александров от гр. Долни чифлик– 100 лв.**

**РЕШЕНИЕ № 64**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Неделчо Илиев Неделчев от с. Голица – 100 лв.**

**РЕШЕНИЕ № 65**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Йордан Емилов Иванов от с. Старо Оряхово – 400 лв.**